
Handtering av ESBL- produserande bakteriar og karbapenemaseproduserande organismar CPO
1. Hensikt og omfang
Hindre spreiing og etablering av ESBL og CPO i helseinstitusjonar
2. Ansvar
Leiar er ansvarleg for at prosedyren er gjort kjend og blir følgt
Tilsette  har ansvar for å holde seg fagleg oppdatert og være kjend med prosedyren
3. Framgangsmåte

[bookmark: _Toc222837750]Kva er ESBL og CPO
ESBL (Extended spectrum beta-lactamase) er namnet på ulike enzym som hemmar effekten av dei vanlegaste typane av antibiotika, til dømes penicilliner og cefalosporinar. Karbapenemase-produserande organismar (CPO)  er i tillegg resistente mot karbapenemer.  CPO erstatta det ein før har kalla ESBL-Karba og er dei organismane vi er mest bekymra for skal spre seg i helsetenesta. Vidare blir desse to omtale som ESBL/CPO.
Dei vanlegaste bakteriane med ESBL/CPO er tarmbakteriar, til dømes E.coli og Klebsiella pneumoniae, og det største reservoaret er difor mage-tarmkanalen. Miljøbakteria(vatn) som Acinetobacter og Pseudomonas er og aktuelle og kan kolonisere luftvegar ved alvorleg sjukdom. ESBL/CPO smittar via kontakt , både direkte og via hender/gjenstandar og overlever lenge i miljøet. Diaré og avføringsinkontinens aukar smitterisiko. Av kliniske infeksjonar forårsakar ESBL/CPO oftast UVI.
Dei fleste som blir smitta vert asymptomatiske berarar (kolonisert) og vil ikkje ha symptom på infeksjon. 
Behandling/sanering av berartilstand med ESBL/CPO er ikkje tilrådd.
[bookmark: _Toc222837751]Kriteriar for prøvetaking
Det er ikkje tilrådd å rutinemessig undersøke (screene) bebuarar for ESBL/CPO før eller ved innlegging i sjukeheim. 
[bookmark: _Toc222837752]Prøvetaking ved smittesporing
Ved uventa funn av ESBL/CPO hjå bebuar bør ein vurdere å ta prøver av dei andre bebuarane på same avdeling. Smittesporing er særs aktuelt ved funn av CPO. Omfang av smittesporing skal vere basert på ei lokal risikovurdering i samråd med smittevernlege. Smittesporing omfattar ikkje tilsette. 
Som hovudregel er det ikkje naudsynt å ta kontrollprøvar av ein person som har fått påvist ESBL/CPO. 
Bruk vanleg prøvetakingsutstyr til bakteriologisk prøve. Det vil seie steril bomullspensel i transportmedium. ESBL og CPO blir analysert i same prøve.
Ta ein prøve frå kvar stad:
· Rektum (det må være synleg avføring på pensel)
· Sår og innstikkstad for framandlegemer dersom det er sekresjon
· Urin dersom pasient har permanent kateter
· Luftvegar dersom pasient har symptom frå desse eller nyleg vore intubert
[bookmark: _Toc222837753]Smitteverntiltak
Berarskap av ESBL/CPO skal ikkje vere til hinder for undersøking, behandling/rehabilitering og pleie. Spreiing av ESBL/CPO i sjukeheim førebyggast med nøye opplæring i og etterleving av basale smittevernrutinar.  Vurder tiltaka basert på risikofaktorar (personleg hygiene, søl og sprut av kroppsvæske). Tiltaka må tilpassast slik at dei let seg gjennomføre og tek omsyn til sårbare bebuarar. 
Tilrådde tiltak: 
· Eige rom og bad dersom dette er mogleg
· Bebuar kan bevege seg fritt på avdelinga
· Bebuar skal ikkje ha på seg klede som er kontaminert med urin/avføring, og bør ha reine bandasjar/inkontinensutstyr
· Bebuar skal utføre/få hjelp til å utføre god handhygiene, særleg etter toalettbesøk og før måltid og opphald i fellesareal
· Smittefrakk nyttast i stell. Hanskar nyttast ved kontakt med kroppsvæsker. Ein kan nytte plastforkle heller enn smittefrakk etter lokal risikovurdering
· Stell og toalettbesøk utførast på bebuarens rom/bad
· Tilpass matservering slik at bebuarar har eigen kuvert og unngår å ta på felles mat. Gjer dette mest mogleg diskret av omsyn til personvernet
· Besøkjande treng ikkje nytte beskyttelsesutstyr, men skal utføre handhygiene når dei forlèt rommet
· Dagleg reinhald og desinfeksjon på toalett og kontakt- punkt, t.d. dørhandtak, lysbrytarar, handtak og armlene på rullestol, rullator og anna utstyr brukaren brukar
· Som desinfeksjonsmiddel kan det nyttast både overflatesprit og andre desinfeksjonsmiddel, til dømes Virkon®,  Perasafe® eller Life Clean®
· Tekstilar handterast som smittetøy
· Avfall handterast som smitteavfall dersom det er rikeleg tilsølt med kroppsvæsker
· Behandling/sanering av berartilstand med ESBL/CPO er ikkje tilrådd. Tiltaka varer såleis så lenge bebuaren er innlagd

Rehabiliteringsinstitusjonar:
Følgje tiltaka som beskreve over. Er det faktora som aukar risiko for spreiing, kan ein vurdere midlertidig rehabilitering på eige rom så lenge det ikkje hindrar nødvendig behandling. Bærar av ESBL/CPO kan bruke symjebasseng, men kreve smittevernrutinar før og etter bruk (dusj og vask) samt rutine for reinhald og desinfeksjon av garderobe.
[bookmark: _Toc222837754]Informasjonsflyt
· Pasientjournal merkast med opplysning om påvising av ESBL/CPO
· Informasjon om smittestatus og anbefalte tiltak skal gis til lege med ansvar for vidare behandling ved utskriving til heimen, overflytting til anna avdeling eller helseinstitusjon

Påvising av enkelttilfelle CPO er meldingspliktig til MSIS. Slik melder du.
Bekrefta utbrot i kommunal helseinstitusjon skal ein varsle. Slik varsler du.

Folkehelseinstituttet. Nasjonal veileder for basale smittevernrutiner
Folkehelseinstituttet. Smittevernveilederen. ESBL holdige gramnegative stavbakterier - veileder for helsepersonell
Folkehelseinstituttet. Informasjon til helsetjenesten om begrepsendring for CPO
Lovdata. Forskrift for badeanlegg, bassengbad og badstu

